Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 32

2. Általános képességek és készségek fejlesztése – Gondolkodási képesség fejlesztése: összehasonlítás, összefüggés meglátása, logikus és fogalmi gondolkodás fejlesztése. Kifejezőképesség fejlesztése. – Az önszervezési, a befogadóképesség fejlesztése. Az önértékelés az önismeret alapozása. – Helyes szociális viselkedési szokások kialakítása, megerősítése. Az együttműködés megtapasztalása, hasznossága. Tantárgyi tartalmak, témakörök Témakör Tartalom Gondolkodási módszerek alapozása Csoportosítások megadott és választott szempont szerint. Elemek rendezése adott vagy felismert szempontok alapján. Tulajdonságok változásának megfigyelése, megfogalmazása, tagadásuk megfogalmazása, jelölésük jelkártyával. Igaz, nem igaz állítások megfogalmazása. Transzformációs játék két tulajdonság változásával. Nyitott mondatokba elemek, számok helyettesítése, igazságtartalmak eldöntése. Részhalmaz és kiegészítő halmaz előállítása változatos alaphalmazokon (személyek, tárgyak, logikai készlet). 2006/89/II. szám Témakör Tartalom Számtan, algebra Számfogalom, számköri ismeretek Számkör bővítése 50-ig, majd 100-ig. Számfogalom elmélyítése 100-as számkörben. Tízes számrendszer szerkezeti sajátosságainak elmélyítése. A száz fogalma. Kerek tízesek, teljes kétjegyű számok írása, olvasása, értelmezése. Elemek megszámlálása, leszámlálása. Csoportosítás, tízes csoportok alkotása. Kétjegyű számok. Mennyiség egyeztetése számnévvel, számjeggyel. Mennyiségfogalom megerősítése gyakorlati példákkal. Számok viszonyítása, rendezése. Számok helye a számsorban, számszomszédok. Alaki érték, helyi érték, valódi érték közötti összefüggés elmélyítése. A mindennapi gyakorlatban előforduló római számok írása, olvasása 50-ig. Soralkotások, állandó különbség: 1, 2, 5, 10. Számok nagyságbeli viszonya, relációs rendezések, soralkotások. Műveletek előkészítése: kétjegyű számok bontása. 50-es, 100-as pénzérme használata, kifizetések különböző pénzérmékkel. Műveletek Szóbeli összeadás, kivonás tízes átlépéssel. Kétjegyű számok összeadása, kivonása tízes átlépés nélkül, analógia segítségével. Szorzás, bennfoglalás és részekre osztás értelmezése. A műveleti jelek bevezetése. Írásbeli összeadás: teljes kétjegyűek tízes átlépés nélkül, egyeseknél tízes átlépéssel. Írásbeli kivonás tízes átlépés nélkül elvétellel, pótlással. 10-es, 5-ös, 2-es, 4-es, 3-as, 6-os szorzó- és bennfoglaló táblák kiépítése. Műveletek megjelenítése cselekvéssel, tárgyakkal, rajzban. Műveletek közötti kapcsolat: összeadás, kivonás, szorzás, bennfoglalás. Műveletfogalom előkészítése – teljes kétjegyű számok bontása. 200, 500, 1000-es pénznemek használata. Kifizetések. Szöveges feladatok Egyszerű szóbeli, írásbeli szöveges feladatok várható eredményének becslése, lejegyzése, megoldása, ellenőrzése, összehasonlítása a valósággal. Kérdések megválasztása. Ismert és ismeretlen adatok megállapítása. A mennyiségi változás megjelenítése rajzban, lejegyzés művelettel. Geometria, mérések Geometriai alakzatok, tulajdonságaik Testek építése, felismerése, megnevezése. Válogatások tulajdonságaik megadott tulajdonság alapján. Tükrözés síktükörrel. Tengelyesen tükrös alakzatok létrehozása. Tükrös alakzatok felismerése, előállításuk egy tükörtengellyel (kirakással, tépéssel, nyírással). Vonalak tulajdonságai. Pont és vonal helyzete. Síkidomok előállítása, megnevezésük határoló vonalak, határoló oldalak és csúcsok száma szerint. A négyzet és a téglalap tulajdonságainak megfigyelése, megfogalmazása. Rajzolásuk négyzethálós papíron. Eltolás térben és síkban, az eltolás eredményének megfigyelése. A kerület fogalma. A terület fogalmának előkészítése lefedéssel. Gyakorlati mérések, mértékegységek, számítások Mérés választott és szabvány egységekkel. Hosszúság (m, dm, cm); űrtartalom (l, dl); tömeg (kg, dkg) becslése, mérése. Időtartam érzékeltetése: évszak, hónap, hét, nap, napszak, óra. Időpont leolvasása (egész óra, perc). Egyenesek, félegyenesek, szakaszok, síkidomok rajzolása szabad kézzel és vonalzó segítségével. 2006/89/II. szám Témakör Tartalom Összefüggések, függvények, sorozatok Összefüggések kifejezése rajzzal, jelekkel. Összefüggések felfedezése bővülő elemek megadásával. Szabályjáték logikai készlettel, számokkal egy, majd két tulajdonság változásával, számolási műveletekkel. Táblázatok kiegészítése adott szabály alapján. Állandó különbségű sorozatok megadott, majd felismert szabály alapján. Hiányos sorozatok kiegészítése. A tantárgy kiemelt habilitációs/rehabilitációs célú feladatai a kezdő szakaszban – Tájékozódás a viszonyítási pont megváltoztatásával. – A mennyiségi jellemzők kifejezése természetes számokkal, választott mértékkel. – Folyamatok megfigyelése az érzékszervek együttműködése révén. Változások kifejezése mondatokkal, nyíllal és műveletekkel. – Hallott rövid történet képzeletben való követése, eljátszása. Egy mindennapos probléma megoldásának elképzelése. A megoldás összehasonlítása a tervekkel. – Számmemória fejlesztése mozgásokhoz kapcsolva. Emlékezés a részletekre, időrendre, szóbeli és rajzos információkra. – Gondolkodási funkciók és műveletek erősítése: összehasonlítás, a különbségek tudatosítása. Válogatás folytatása ismert szempont szerint. Osztályozás, sorba rendezés. Egyszerűbb kijelentések a fogalmak szintjén. Analógiák követése. Oksági kapcsolatok keresése. – Fogalmak viszonyának rendezése a képekkel. – A tanulás eszközeinek célszerű használata. Tanári, tanulói segítség elfogadása. Kíváncsiság ébrentartása, az önbizalom folyamatos megerősítése. – Ismeretek mozgósítása a tanult analóg helyzetekben, alkalmazás irányított cselekvéssel. – Történésben jelentkező problémák segítséggel, majd segítség nélkül való felismerése, megbeszélése, megoldása a megoldási út kiválasztásával. Az eredmény ellenőrzése. – Események megjelenítése nyitott mondatokkal. Ábrák reprodukálása kiegészítéssel. Geometriai alakzatokból soralkotás A tanulók értékelésének elvei – Az értékelés alapja a tanuló önmagához mért fejlődése. – Az elért teljesítmény tudatosítása a tanuló számára, amelyben a hangsúlyos szempont a tanulói erőfeszítés, akarat, szorgalom, feladattudat, személyiségfejlődés, a pontosságra törekvés. – A differenciált értékelés alkalmazása a tanulók különböző fejlődési lehetősségeinek (az ismeretek megszerzését, feldolgozását, alkalmazását hátráltató sérülések) figyelembevételével. – Év végi szintmérés, szöveges és minősítő értékelés. A szakasz végére elvárható követelmények – Legyen jártas a tulajdonságok változásainak megfigyelésében, megfogalmazásában, a halmazok képzésében. – Tudjon megfogalmazni egyszerű állításokat és azok tagadását. – Legyen biztos számfogalma, műveletfogalma az adott számkörben. – Tudjon önállóan megoldani egyszerű szöveges feladatokat. – Legyen jártas egyszerű relációk értelmezésében, kifejezésében, megfogalmazásában, a számok nagyságának összehasonlításában. – Ismerjen fel egyszerűbb szabályokat, és tudja azokat megfogalmazni. 2006/89/II. szám – Tudjon egyszerű, állandó különbségű számsorozatot folytatni mindkét irányban. – Ismerje a téglalap és a négyzet tulajdonságait. – Legyen jártas a négyzet és a téglalap kerületének értelmezésében. Gyűjtsön tapasztalatokat a számításokban. – Ismerje fel a kockát, téglatestet, gömböt, hengert, négyzetet, kört, háromszöget; tudjon előállítani testeket gyurmából, síkidomokat vágással, tépéssel, rajzolással. – Ismerje a szabvány mértékegységeket. ALAPOZÓ SZAKASZ (5–6. évfolyam) Célok – A környező világ mennyiségi és térbeli viszonyainak megismertetése. – A matematika iránti vonzódás kialakítása annak gyakorlati hasznosíthatóságának szempontjából. Feladatok – Gondolkodási műveletek bővítése. A matematikai fogalmak használata. – Az egész számok fogalmi megalapozása. A tanult számolási eljárások készségszintű ismerete a természetes számok körében. A műveletfogalom megalapozása az egész számokkal. – A mennyiségfogalom alakítása, bővítése. – Eszközhasználat megtanítása a geometriai feladatokban, szerkesztési algoritmusok kialakítása. – Önértékelés, tevékenységszervezés képességének kialakítása. – Segítse a közvetlen környezet összefüggéseinek a megismerését. – Késztesse a tanulót a meglévő ismereti kipróbálására. – Tegyen képessé az utasítások követésére, a társakkal való együttműködésre. – Tudatosítsa a feladatra való koncentrálást. – Tegyen alkalmassá a hibák egyszerű utasítással történő megtalálására, kijavítására. – Tárja fel a matematikai modellek és a műveletek közötti kapcsolatot. – Segítse a műveletvégzést az algoritmusok megismerésével. – Biztosítsa – változatos matematikai tevékenységek során, az életkor és az egyéni sajátosságok figyelembevételével – a megismerés képességének fejlődését. – Bővítse az ismeretszerzéshez szükséges szokásokat, módszereket. – Az ismeretek fokozatos bővítésével segítse a tantárgy szeretetét. Fejlesztési feladatok, tevékenységek, tanulásszervezés

Source: https://magyarkozlony.hu/hivatalos-lapok/70a7b5b1cd9ff1c80205933dda7636cc29e18ab2/dokumentumok/7f91eda90b48789599b4772772733dc5e5fc71cd/letoltes